Basilio II

Basilio II (Βασίλειος Β΄ Βουλγαροκτόνος en griego, Bulgaroctonos significa "matador de bulgaros"), ye naixito en 958 y muerto o 15 d'aviento de 1025 en Costantinoble, estió emperador de l'Imperio Romano d'Orient dende o 10 de chinero de 976 dica a suya muerte en l'anyo 1025. Encara que haiga pasato a la posteridat con a embotata de Bulgaroctonos en os suyos tiempos yera conoixito como "Balisio o porfirocheneta" u "Basilio o choben", diferenciando-lo de Basilio I Macedón. En o suyo mandato i habió campanyas contra os gazaros, os arabes y sobretot con o reino bulgaro de Macedonya u Bulgaria Ocidental, que deixó d'estar independient.

En a primera parte d'o suyo reinau (976-989) esclafa una revuelta d'a nobleza. Con os bulgaros se mantién a la defensiva, aturando a expansión d'o reino bulgaro de Samuel, y esto li permite de luitar contra o emir arabe d'Halepo. Basilio II consigue amanar politicament a los eslaus orientals y en l'anyo 989 Vladimir I o Gran de Kiev ye baptizato.

En a segunda parte d'o suyo reinau (989-1001) adreza a suya ofensiva contra os bulgaros y os arabes de Siria. En Siria ha d'intervenir en l'anyo 994 cuan o califa fatimí d'Echipto asitiaba Halepo, y en l'anyo 999 cuan os fatimís yeran amenazando Antioquía. Dimpués d'estas campanyas invade Cheorchia se l'anexiona. 

Por ixe tiempo Samuel de Bulgaria abanzaba enta Costantinoble y ye derrotatato en l'anyo 996 por Niceforo Uranos en as Termopilas.

En a tercera part d'o suyo reinau (1001-1018) con o suyo costato oriental seguro, adreza totas as fuerzas contra os bulgaros d'a muga nordoccidental. Basilio II encomienza una guerra total por a que li posan d'embotata Bulgaroctonos y en 1014 Samuel sufre una derrota total en una batalla chunto a lo río StrumaHermann Kinder, Werner Hilgemann, Manfred Hergt Atlas Histórico Mundial. De los orígenes a nuestros días Akal, 2007.. Os bulgaros se sozmeten ya de pa cutio en l'anyo 1018, y atros pueblos amés d'os bulgaros se sozmeten a los bizantins, como indica o "Libro de los Emperadors".

Os bizantins tamién intervienen en o sud d'Italia y Sicilia. Os bizantins vencen a los normandos y longobardos en 1013 en batalla de Cannas.

En a cuarta part d'o suyo reinau Basilio II en una campanya por tierras trascaucasianas (1018-1022) torna a ocupar Cheorchia y recibe a sumisión d'o rei d'Armenia. O Imperio Bizantín s'anexiona o Vaspurakán. O "Libro de los Emperadors" en parla:

En l'anyo 1025 os bizantins ocupan Mecina en Sicilia.

En l'anyo 1037 se creya a seu metropolitana de Kiev, dependient d'o patriarcato de Costantinoble.

250px|thumb|left|o imperio bizantín cuan moriba Basilio II

 Referencias 

Categoría:Emperadors Bizantins
Categoría:958 (naixencias)
Categoría:1025 (muertes)